Georg Martinoff

Georg Olaf Martinoff (8/21. aprill 1910 Tallinn – 7. oktoober 1981 Vancouver) oli eesti arstiteadlane (neuroloog).

Tema isa Bernhard Martinoff oli kaupmees. 1928. aastal lõpetas Georg Martinoff Tallinna Linna Poeglaste Reaalgümnaasiumi, 1928–1934 õppis Tartu Ülikooli arstiteaduskonnas, 1940. aastal sai meditsiinidoktori kraadiTõnis Ritson: "Toomas Hellat ja KGB 3" Tuna 1999-2, lk 126-141 väitekirjaga "Spontaansed subarahnoidaalsed verevalumid"ESTER. Martinoff kuulus EÜS Põhjalasse.

Ta töötas Tartu Ülikooli närvikliinikus assistendina. 1944. aasta algul läks Soome, kus oli Helsingi nn Eesti intelligentide klubi president, ning siis Rootsi, kus oli 1946. aastal Eesti Rahvusfondi laekur ning juhtis ka Balti Humanistliku Ühingu bürood. Rootsist läks ta 1950. aastal Kanadasse, kus tegutses Vancouveris ärimehena.

Leonhard Mardna oli tema poolvend.

Viited

Välislingid
TÜ üliõpilased
Foto

Kategooria:Eesti neuroloogid
Kategooria:Korporatsioon Vironia liikmed
Kategooria:EÜS Põhjala liikmed
Kategooria:Tallinna Reaalkooli vilistlased
Kategooria:Eestlased Kanadas
Kategooria:Eesti ettevõtjad
Kategooria:Sündinud 1910
Kategooria:Surnud 1981